– Det var blafring av lys og knitring i kontakter, sier huseier Tore Fagereng. Selv fikk de hjelp av en lokal husrenser til å få ro i huset.

For fire år siden opplevde en familie i Harstad både kjente, og ukjente, i sitt hus. De ble ganske fort klar over at de ikke var alene.

Rettssak om spøkelser

Tore Fagereng har selv opplevd å kjøpe et hus der det var spøkelser. Foto: Martin Mortensen

Stadig flere har hatt lignende opplevelser. I neste uke blir det rettssak om et hus på Vinstra, der det stilles krav om at kjøpet skal heves på grunn av spøkelser.

– Den er spennende, mener Beatrice Soltun, som selv renser hus i Harstad.

Mannen hennes, Njård Soltun, er derimot mer skeptisk. Han er nemlig eiendomsmegler.

– Vi ser på spenning og gru på utfallet av denne saken. Det er mye mellom himmel og jord, sier han.

Les også: Vil jakte spøkelser på hurtigrute

Åndeutdrivelse på NAV i Vadsø. Du trenger javascript for å se video. Åndeutdrivelse på NAV i Vadsø.

Spøkte på NAV-kontoret

Spørsmålet man kan stille seg er også hva som skjer hvis heving av boligkjøp går igjennom på grunn av at det spøker?

Kanskje det vil få konsekvenser for dem som jobber for NAV i Vadsø.

I 2011 måtte nemlig den lokale presten drive ut ånder fra NAV-kontoret, etter at ansatte følte en stor uro ved å arbeide i bygget.